Generelt er kundeservice medarbejderne flinke, hjælpsomme - men nogle gange udtaler de sig om ting de ikke har forstand på, eller tror de ved besked om.

Min anmeldelse starter ved indlevering af et smart TV 46" 3D Full HD, digital modtager, med hak i skærm, der er tegnet 4 års total forsikring, så ingen problemer. Får et 32" HD-Ready, analog LCD som låneskærm.

Efter 4 dage får jeg en SMS, at skaden ikke kan laves og jeg vil kontaktet af forsikringsselskab med valg af skærm. Troede jeg kunne vælge frit indenfor et beløbsgrænse, men de vender tilbage med en model 48" LED. Dette afviser jeg da der minimum skal være 3D.
De vender så tilbage igen med to forskellige 50" og 49", begge med 3D og endda UHD. Jeg vælger det til 50" og så går det ned ad bakke med service.

Får fortalt at nu skal jeg blive kontaktet af forsikringsselskab (Moderna) for at få en udleverings SMS og dernæst skal jeg kontaktes af en sælger - og der vil gå 2 timer.

Jeg venter 1½ døgn, ringer og rykker ved Moderna direkte og får her et rekvisitionsnr. på udlevering af skærm. Dette rekv.nr. ringer jeg til kundeservice og giver, accept af 50" skærm - spørger om jeg kan køre til Aalborg (der har de skærmen på lager) og så få en sælger til at kontakte mig indenfor den næste time, dette kan jeg bare gøre siger sevice medarbejder, de skal nok lægge sagen over til sælger.
Hører ikke noget fra en sælger, men kan ikke få udleveret skærm i Aalborg, selvom der er knyttet godkendt rekv.nr. fra forsikringsselskab på serviceordren.

Prøver at ringe til kundeservice igen, for at høre hvad de kan hjælpe med, for at få skærmen udleveret. Igen flink medarbejder prøver at gøre sit, lader mig hænge på i 30 minutter og resultat- han kan ikke gøre noget, men han vil trække i nogle tråde og inden lørdag 12:30 vil han vende tilbage på sms/mail/telefon uanset hvad, for at få skærmen udleveret.

Jeg går hen til support desken og forklarer min situation, igen ingen hjælp at hente. Skærmen bliver typisk afsendt fra hovedlager og direkte til kundens adresse. Første gang jeg hører at noget bliver tilsendt en fysisk - så kunne jeg have sparet tid til Aalborg. Hvor jeg forklarer, kan jeg ikke få en skærm med nu her, og så kan den afsendte skærm ende hos Aalborg lager. Nej.
Jeg kører hjem igen med  låneskærm bag i bil.

Og ganske rigtigt, modtager/hører ikke noget fra El-giganten service, 12:30 næste dag lørdag.

Mandag morgen kontakter jeg igen forsikingsskab/ kundeservice og her falder det på plads, at skærmen bliver tilsendt til os. Pga. det meget bøvl, vil der følge et sæt 3D briller med og de 4 gamle 3D briller vil også virke på den nye skærm.

Jeg modtager en SMS med et servicenr, hvor jeg kan følge status på nettet. Dette checker jeg, og kan se jeg vil få tv 8 dage efter!

Igen kan jeg se det er i Aalborg, så jeg ringer og hører om det ikke ændres, så jeg selv henter det i Aalborg. Nej, dette er ikke muligt, men de kan fremskynde levering til 4 dage efter! - det går jeg modstræbende med til, men spørger alligevel, om der ikke kan laves noget papir arbejde, så jeg kan hente skærm i Aalborg? Service medarbejderen vil prøve at sætte noget i værk.

På vej hjem fra arbejde ringer jeg til Kundeservice for at høre status - og her får jeg at vide, der er ingen skærme af den ønskede slags på lager i hele Jylland, så jeg må afvente til 6. august.
Ja, hvad kan jeg sige til det. Men inden for en halv time er jeg hjemme og modtager en SMS, skærm kan afhentes i Aalborg !

Nu forstår jeg slet ingenting, ingen på lager i hele jylland, men alligvel kan jeg hente i Aalborg?

Jeg ringer en ekstra gang, for at være 110% sikker på der er en skærm når jeg kører til Aalborg igen - og ja, det er der, for servicemedarbejderen har haft kontakt til varehuset.

Så jeg kører til Aalborg (igen) og får endelig udleveret forsikringsskærm og de får deres låneskærm retur.

Konklusion:
Hvis jeg dog bare havde fået skærmen den fredag, så kunne jeg have set i mellem fingre med den svingende kundeservice (selv rykke for rekv. nummer) - at det så går helt skævt med at skærmen kan blive sendt 8 dage efter til jeg kan hente den samme dag, med mærkelig forklaringer til følge, så havde jeg sparet unødvendig kørsel til Aalborg og alle de mange opkald til forskellige servicemedarbejdere.

Efter opsætning af skærmen, kan jeg se der ikke fulgte et sæt 3D briller med som lovet og ja, de 4 gamle 3D Aktive briller virker heller ikke.